Danganronpa: Trigger Happy Havoc

Danganronpa: Trigger Happy Havoc (ダンガンロンパ 希望の学園と絶望の高校生?, Danganronpa: Kibou no Gakuen to Zetsubou no Koukousei, "Danganronpa: Accaremmi' 'e Speranza e Lliciale 'e Desperanza) è nu videojuoco r'abbentura r''o ggennere visual novel thriller sveluppato 'a Spike.

Nniziarmente prubbecato sclusivamente 'nGiappone pe' PlayStation Portable, 'o videojuoco è stato cummertuto p'iOS e Android e ha recevuto nu sequel dô titulo Danganronpa 2: Goodbye Despair. 'O juoco ha arrivato ô mercato aurupeo e sstataunitense aroppo na cummerziona pe' PlayStation Vita despenzata dâ Nippon Ichi, successevamente pure pe' Microsoft Windows, PlayStation 4, Nintendo Switch e Xbox One.

P''o sveluppo 'o pruduttore Yoshinori Terasawa s'è 'spirato ô videojuoco Illbleed pe' Ssega Dreamcast e ô film Saw - L'enigmista.

 Trama 
Danganronpa: Trigger Happy Havoc è ammientato a na prestigiosa accaremmia, ll'Hope's Peak Academy (希望ヶ峰学園?, Kibōgamine Gakuen). Ô ntierno ell' istituto songo accettate sulamente 'e guagliune ch'accelleno 'nto na categurìa determinata. 'O prutagunista, Makoto Naegi è nu sturente nurmale che, simbè nun brillo 'n nisciun'attività, se trova a essere mmitato addu ll'accaremmia, aroppo 'o nomme sujo è stato straiato a cciorta, comme liciale particularmente furtunato.

 Prologo 
Quanno trase a ll'accaremmia, perde canuscenza e ô ricupero sujo se ritrova 'into n'aula. Ampresso isso rializza r'essere attrappuliato  'ntô ll'addificio cu ntrate e ffeneste bluccate, nzieme all'ati sturiente 'ell' Hope's Peak Academy. Arreto 'o siquesto nce sta Monokuma (モノクマ?), nu robot a fforma r'urzo, miezzu janco e mmiezzu niro, che cchiamma 'e sturiente 'mpalestra pe' sspiecà 'e rrèule 'ell'accaremmia. Cunzignanno na specia 'e tesserino alettroneco ê sturiente, spieca che lloro so' bbluccate 'nt'â scola e ppe sse libberà, hann''a accirere unu r''e proprie cumpagne senz'essere scupierte.

 Capitulo 1 
Aroppo avé ttentato mmàtula 'e strujere Monokuma, Mondo Owada s'appicceca nniziarmente cu Bbyakuya Togami, pe' ppo' ccurpì viulentemente Makoto, mettennolo KO. Cocc'ora aroppo, 'O giovane se ricupera 'nt'â propria stanza e sse mmatte Sayaka Maizono, guagliona che ccanosce dê sscole medie, che sstabble subbeto nu forte rapporto e cche ss'affre 'e piglià 'o ruolo 'ell'assistente sujo.

Ntramente Monokuma, cocche juorno aroppo, tenta 'e dà nu ncentivo ê sturiente azzoché cummetteno n'accisiona: cunzegna cierti DVD relative a ll'affiette lloro, sullecetannole a accirere uno r''e cumpagne lloro pe' sscuprì ch'è successo ê carille. Chella sera Sayaka, nnizianno a ttemmere p''a sicurezza soja, addummanna a Mmakoto 'e scagnà 'e cchiave r''e sstanz''ell'un 'ell'ate. Tuttavota durante 'a notte 'a guagliona addeventa 'a primma vittima r''a scola: 'o cuorpo è scupierto 'mbagno 'e Makoto.

Â vista r''o cuorpo Makoto perde novamente 'e sienze e sse sceta 'mpalestra, arrò tutt''e sturiente so' state radunate 'a Monokuma, che sspieca che ppe bberificà che ll'assassino c'ha cummettette 'o delitto è resciuto a nnun lassà nnizie c''o ncriminesseno, accare nu prucesso ubbrigatòrio ciò 'a giuria è ccumposta dê stissi sturiente, e cche ssi resce a nnun essere scuperto putesse uttenere 'a propria lebbertà. Tuttavota Junko Enoshima se refiuta 'e participà ô prucesso, jenno a bbattere Monokuma che, pe' ppunizziona, 'a mpala a mmorta cu ttanti llanze.

Dint''o prucesso successivo, grazzie all'ajuto r''a studentessa mesteriosa Kyoko Kirigiri, Makoto primmo resce a sse defennere 'all' accuse r'essere l'assassìno, rato ch''a scena 'ell'accisione era 'a stanza soja, e aroppo a rrecustruì ll'eviente ch'hanno purtato Leon Kuwata a accirere Sayaka. Dê nnizie e ddê ttestemunianze è stato mparato nfatte che Ssayaka ha tirato Leon cô nganno 'nt'â stanza 'e Makoto cô ntento 'ell'accirere autilizzanno nu curtiello 'a cucina, scagnanno 'e ppiancie ntr''a stanza soja e cchella r''o prutagunista, p''o fà 'o nniziato . Tuttavota 'o chiano sujo è stato scasato dâ pronta defesa 'e Leon che, ausanno 'a spata ch''a stessa Sayaka aveva suggeruto a Mmakoto 'e purtà 'nztanza, 'a rumpette primma 'o puzo e ppo' ll'ha curtelliata a mmorta 'nt'ô bagno. Ausanno ll'urdeme fforze soje 'a guagliona resce tuttavota a sscrivere 'o nomme Leon 'mbagno cô sango.

Sperunate dâ recustruzziona dê fatte, 'e sturiente votano a ll'unanimetà p''a colpevolezza 'e Leon, che bbene giustiziato 'a Monokuma cu na esecuzziona sarvaggia: 'o battitore vene liato a nu palo e ccurputo ripetutamente 'a nu cuofano 'e pall''a baseball.

 Capitulo 2 
'O prossemo juorno Monokuma chiamma 'e sturiente 'mpalestra pe' ll'e rrivelà ch'ogne prucesso superato cu ssuccesso permette 'e tené accesso a areje ulteriore 'ell'Hope's Peak Academy. 'Nt''o secunno chiano 'e guagliune scopreno 'a presenza 'e na piscinale e na bibbliuteca, arrò asciano na lettera pruvenniente dâ derezzionea 'ell'accaremmia che ss'annuncia 'a chiusura a ttiempo ndetermenato r''a scola.

Cocche tiempo aroppo, po', Monokuma chiamma novamente 'e sturiente pe' ppresentà muviente nuove p''e ncentivà ll'accisione, e ttanno sparte a ogneruno 'e lloro n'anviloppa cuntennente nu secreto perzunale mbarazzante, ammenaccianno 'ell'affaccià prubbecamente si nun fosse stato cummettette n'accisione 'nt''e ssuccessive 24 ore. Simbé Kiyotaka Ishimaru prova spartere 'o cuntenuto r''a lettera ntr''e sturiente, pe ccanzà ll'ammenaccia, nu poco r''e guagliune decideno 'e nun cunfessà 'o secreto lloro. 'A prossema matina , po', Makoto e Bbyakuya scopreno 'o cuorpo senza vita 'e Chihiro Fujisaki, crucefissa nt'ô cammarino femmenile r''a piscinale. Na frase scritta cô sango ncopp'ô muro arreto ô cuorpo porta 'e guagliune a ccredé ch'arreto ll'accisione nce sta 'o serial killer Genocide Jack. 

 Perzunaggie 
 Makoto Naegi (苗木 誠?, Naegi Makoto)
 Prutagunista r''o juoco, nterpretato 'a Megumi Ogata. Guaglione nurmale, è nu perzunaggio curtese assaje che nnun tene nisciuna caratteristica evidente respietto all'ate sturiente 'ell'accaremmia. Dangan Ronpa - Early character designs su Let's Play Archive Cunziderato nniziarmente furtunato assaje, vene â fine cunziderato 'a speranza d''e cumpagne suje.

 Kyoko Kirigiri (霧切 響子?, Kirigiri Kyōko)
 Detective e gguagliona mesteriosa. Nniziarmente fredda fredda cô prutagunista, fa nu ruolo decisivo 'nt'ô cuorso r''e pruciesse. È ffiglia r''o direttore 'ell'Hope's Peak.

 Sayaka Maizono (舞園 さやか?, Maizono Sayaka)
 Idol e ex-cumpagna 'e Makoto. Astregne subbeto ammicizia cô guaglione, tentanno po' dd''o ncrastà.

 Byakuya Togami (十神 白夜?, Togami Byakuya)
 Arede r''a famiglia Togami, Byakuya se rivelerà 'e grann ajuto durante 'e indagini di Makoto. Rigginariamente avev''a essere l'antagunista r''o guaglione. Dangan Ronpa - Early character designs su Let's Play Archive

 Toko Fukawa (腐川 冬子?, Fukawa Tōko)
 Scrittrice famosa scurnosa assaje. Soffre 'e disturbo dissociativo 'ell'identità, annascunnenno l'indole r''a serial killer Genocide Jill (ジェノサイダー翔?, Jenosaidā Shō). Tutt''e ddoje perzunalità, che nnun sparteno ll'allicuorde, proveno attrazzione nun currispunnuta 'e Byakuya.

 Chihiro Fujisaki (不二咲 千尋?, Fujisaki Chihiro)
 Prugrammatore stravestuto 'a guagliona. È 'o sveluppatore r'Alter Ego, na ntelligenza artefeciale ch'ajuta 'e guagliune 'nt'ô curzo r''o juoco.

 Kiyotaka Ishimaru (石丸 清多夏?, Ishimaru Kiyotaka) ditto Taka
 Sturiente mudiello, astregne n'ammecizia quase fraterna cu Mmondo.

 Hifumi Yamada (山田 一二三?, Yamada Hifumi)
 Otaku e mmangaka, tene nu debbule p''e gguaglione 'ell'accaremmia.

 Celestia Ludenberg (セレスティア・ルーデンベルク?, Seresutia Rūdenberuku) ditta Celeste
 Viscazzera e mmanipulatrice abbele, resce a mmanuprà Hifumi. 'O nomme overo sujo è Ttaeko Yasuhiro (安広 多恵子?, Yasuhiro Taeko).

 Sakura Ogami (大神 さくら?, Ōgami Sakura)
 Sperta 'nto ll'arte marziale, tene nu fisico 'a alluttatore che ggneneta sùspice riguardo ô ggennere sujo. Dangan Ronpa - Creator interview su Let's Play Archive

 Aoi Asahina (朝日奈 葵?, Asahina Aoi) ditta Hina
 Natatrice abbele ch'accelle 'ntante descepline spurtive. Leccaressa 'e ciammielle, è ammica 'e Sakura.

 Yasuhiro Hagakure (葉隠 康比呂?, Hagakure Yasuhiro) ditto Hiro
 Nduvino, è 'o cchiù bbiecchio r''e sturiente. Espone spisso tiurìe assurde.

 Mondo Owada (大和田 紋土?, Ōwada Mondo)
 Guappo bōsōzoku, è 'o capo r''a paranza Crazy Diamonds, riggenariamente cuntrullata dô frate Daiya.

 Leon Kuwata (桑田 怜恩?, Kuwata Reon)
 Stella r''o baseball cu ssuonno r'abbannunà 'o sport pe' sse dedicà â museca.

 Junko Enoshima (江ノ島 盾子?, Enoshima Junko)
 Murella e ggemella 'e Mukuro, è 'ngrado 'e cagnà perzunaletà. Cuntrolla Monokuma.

 Mukuro Ikusaba (戦刃 むくろ?, Ikusaba Mukuro)
 Surdato mercenario e ssora 'e Junko. Fegne r'essere 'a gemella, ma vene accisa 'a Monokuma.

 Monokuma (モノクマ?)
 Urzo radiucummannato che ccuntrolla l'accaremmia. È dduppiato 'a Nobuyo Ōyama. Dangan Ronpa - Creator interview su Let's Play Archive

Cierti pperzunaggie nniziarmente previste ncrudeveno nu robot, numusicista e n'entumologo. Dangan Ronpa - Creator interview su Let's Play Archive

 Mudalità 'e Juoco 

 Nonstop Debate
 Durante 'o dibattito, 'e guagliune proveno 'e pruveré ll'argumiente lloro riguardo a ccierti mmesterie 'a resorvere. 'mPresenza 'e na cuntraddizzione o na ncertezza, Makoto adda ppresentà una r''e pprove a ddispusizziona soja pe rrefutà ll'affermazione r''e sturiente. 'nChesta fase 'e ffrase ch'hann''a essere analizzate so' mmarcate 'nculore giallo e pponno essere trasfurmà 'mpallòttule pe' ccuntestà at'affermazzione presente 'nt''a descussiona. Pe rrennere cchiù difficile 'o competo, so' ppure presente scritte 'e culore viola, che rrappresentano chiacchierata ntr''e sturiente, che pponno essere curpute pe gguaragnà cchiù ttiempo.
 Hangman's Gambit
 'nchesta fase è nnecessario curpì cierti llettere che ccumpareno ncopp''o schermo ô fine 'e muntà na parola chiave ùtele a ccuntinuà 'a recerca.
 Bullet Time Battle
 Durante 'sta fase, hê a sse cunfruntà cu n'atu perzunaggio che pprova 'e refutà ll'accuse 'e Makoto. 'nChisto minijuoco ritmico è nnecessario curpì 'e ssingul'affermazione, strujenno tutt''e pallune e ppresentanno 'a prova definitiva a ssuppuorto r''a propria tese.
 Closing Argument
 Dinto ll'urdema fase è nnecessario riccustruì l'accisione 'nt''a forma 'e na speci''e manga 'e varie tassielle dint'urdene tempurale ('a destra a ssinistra) ô fine 'e smascarà ll'assassino che, ô mumento r''a scuperta, è cunnannato 'a Monokuma.

 Nutarelle 

Categurìa:Videojuoche
Categurìa:Visual novel